PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2009/FH/3/1/060	Bratislava 14. decembra 2009	

Protimonopolný úrad Slovenskej republiky, odbor koncentrácií v správnom konaní     č. 0035/OK/2009 začatom dňa 30.10.2009 na základe oznámenia koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Benteler Automobiltechnik GmbH so sídlom Elsener Strasse 95, 33102 Paderborn, Nemecko a podnikateľom Hydro Aluminium Profiler AS so sídlom Fabrikkveien 2, Bygning 232, 2830 Raufoss, Nórsko prostredníctvom právneho zástupcu JUDr. Ľuboša Frolkoviča, advokáta so sídlom Laurinská 3, 811 01 Bratislava vo veci koncentrácie podnikateľov Benteler Automobiltechnik GmbH so sídlom Elsener Strasse 95, 33102 Paderborn, Nemecko; Hydro Aluminium Profiler AS so sídlom Fabrikkveien 2, Bygning 232, 2830 Raufoss, Nórsko; Hydro Aluminium Skultuna AB so sídlom P.O.BOX 84, 730 50 Skultuna, Švédsko; Hydro Aluminium Structures Wackersdorf GmbH so sídlom Oskar-von-Miller-Straße 33, 92442 Wackersdorf, Nemecko; Hydro Aluminium Alunord SNC so sídlom Parc Industriel d´Incarville, F-27400, Louviers, Francúzsko; Hydro Automotive Structures CZ s.r.o. so sídlom Vinohradská ulica 938/37, 120 00 Praha 2 – Vinohrady, Česká republika; Hydro Automotive Structures North America Inc so sídlom 533 Ottawa Avenue, Holland, MI 49423, Spojené štáty americké; Hydro Aluminium Automotive Structures Korea Ltd so sídlom IKP B/D RM #705, 300-6, Yomgok-Dong, Seocho-Gu, Soul, Kórea; Hydro Aluminium Structures Raufoss AS so sídlom Fabrikkveien 2, 2830 Raufoss, Nórsko; Hydro Aluminium Automotive Tønder A/S so sídlom Bygmeservej 7, P.O.Box 10, 6270 Tønder, Dánsko; Hydro Aluminium (Suzhou) Co. Ltd. so sídlom 236 Songbei Road, Suzhou Industrial Park, Suzhou 215024, JiangSu Province, Čína; Profilanlegg ANS so sídlom Fabrikkveien, Bygning 232, 2830 Raufoss, Nórsko 

rozhodol

na základe § 12 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že súhlasí s koncentráciou vzniknutou podľa § 9 ods. 1 písm. b) v spojení  § 9 ods. 4 zákona     č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v získaní priamej výlučnej kontroly podnikateľa Benteler Automobiltechnik GmbH so sídlom Elsener Strasse 95, 33102 Paderborn, Nemecko nad podnikom podnikateľa Hydro Aluminium Skultuna AB so sídlom P.O.BOX 84, 730 50 Skultuna, Švédsko, nad podnikom podnikateľa Hydro Aluminium Structures Wackersdorf GmbH so sídlom Oskar-von-Miller-Straße 33, 92442 Wackersdorf, Nemecko, nad podnikom podnikateľa Hydro Aluminium Alunord SNC so sídlom Parc Industriel d´Incarville, F-27400, Louviers, Francúzsko, nad podnikom podnikateľa HydroAutomotive Structures CZ s.r.o. so sídlom Vinohradská ulica 938/37, 120 00 Praha 2 – Vinohrady, Česká republika, nad podnikom podnikateľa Hydro Automotive Structures North America Inc so sídlom 533 Ottawa Avenue, Holland, MI 49423, Spojené štáty americké, nad podnikom podnikateľa Hydro Aluminium Automotive Structures Korea Ltd so sídlom IKP B/D RM #705, 300-6, Yomgok-Dong, Seocho-Gu, Soul, Kórea, nad časťou podniku podnikateľa Hydro Aluminium Structures Raufoss AS so sídlom Fabrikkveien 2, 2830 Raufoss, Nórsko, nad časťou podniku podnikateľa Hydro Aluminium Automotive Tønder A/S so sídlom Bygmeservej 7, P.O.Box 10, 6270 Tønder, Dánsko, nad časťou podniku podnikateľa Hydro Aluminium (Suzhou) Co. Ltd. so sídlom 236 Songbei Road, Suzhou Industrial Park, Suzhou 215024, JiangSU Province, Čína a v získaní spoločnej kontroly podnikateľa Benteler Automobiltechnik GmbH so sídlom Elsener Strasse 95, 33102 Paderborn, Nemecko a podnikateľa Hydro Aluminium Profiler AS so sídlom Fabrikkveien 2, Bygning 232, 2830 Raufoss, Nórsko nad podnikom podnikateľa Profilanlegg ANS so sídlom Fabrikkveien, Bygning 232, 2830 Raufoss, Nórsko, na základe Kúpno-predajnej zmluvy uzatvorenej dňa 26.10.2009 medzi podnikateľmi Hydro Aluminium AS, Hydro Aluminium Deutschland GmbH, Hydro Aluminium France SA, Hydro Aluminium Beteiligungsgesellschaft GmbH, Hydro Aluminium North Americas, Inc, Hydro Aluminium Holdings Pte. Ltd., Hydro Aluminium Structures Raufoss AS, Hydro Aluminium Automotive Tønder A/S, Hydro Aluminium (Suzhou) Co. Ltd. ako predávajúcimi a podnikateľom Benteler Automobiltechnik GmbH ako kupujúcim a sponzorom predávajúcich Norsk Hydro ASA.

Odôvodnenie:

Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 30.10.2009 listom zaevidovaným pod č. 4007/2009 doručené spoločnosťou Benteler Automobiltechnik GmbH so sídlom Elsener Strasse 95, 33102 Paderborn, Nemecko (ďalej len „Benteler“), prostredníctvom právneho zástupcu JUDr. Ľuboša Frolkoviča, advokáta so sídlom Laurinská 3, 811 01 Bratislava (ďalej len „právny zástupca“) Oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), podľa ktorého koncentrácia spočíva v získaní priamej kontroly spoločnosťou Benteler nad spoločnosťami HAST a majetkom HAST a v získaní minoritného podielu vo výške 26% v spoločnosti Profilanlegg ANS so sídlom Fabrikkveien, Bygning 232, 2830 Raufoss, Nórsko (ďalej len „Profilanlegg“), na základe Kúpno-predajnej zmluvy uzatvorenej dňa 26.10.2009 medzi Hydro Aluminium AS, Hydro Aluminium Deutschland GmbH, Hydro Aluminium France SA, Hydro Aluminium Beteiligungsgesellschaft mbH, Hydro Aluminium North Americas, Inc, Hydro Aluminium Holdings Pte. Ltd., Hydro Aluminium Structures Raufoss AS, Hydro Aluminium Automotive Tønder A/S, Hydro Aluminium (Suzhou) Co. Ltd. ako predávajúcimi a Benteler ako kupujúcim a sponzorom predávajúcich Norsk Hydro ASA (ďalej len „Zmluva“). 

Z Oznámenia koncentrácie vyplýva, že HAST – Hydro Automotive Structures je zoskupenie:
a)	šiestich spoločností: Hydro Aluminium Skultuna AB so sídlom P.O.BOX 84, 730 50 Skultuna, Švédsko (ďalej len „Hydro Skultuna“); Hydro Aluminium Structures Wackersdorf GmbH so sídlom Oscar-von-Miller-Straße 33, 92442 Wackersdorf, Nemecko (ďalej len „Hydro Wackersdorf“); Hydro Aluminium Alunord SNC so sídlom P.O.Box 613, 27406 Louviers Cedex, Francúzsko (ďalej len „Hydro Alunord“) Hydro Automotive Structures CZ s.r.o. so sídlom Vinohradská 938/37, 120 00 Praha, Česká republika (ďalej len „Hydro CZ“); Hydro Automotives Structures North America Inc. so sídlom 533 Ottawa Avenue, Holland, MI 49423, Spojené štáty americké (ďalej len „Hydro North America“) a Hydro Aluminium Automotive Structures Korea Ltd so sídlom IKP B/D RM #705, 300-6, Yomgok-Dong, Seocho-Gu, Soul, Južná Kórea (ďalej len „Hydro Korea“) a
b)	majetok v troch spoločnostiach: „Majetok Raufoss“ spoločnosti Hydro Aluminium Structures Raufoss AS so sídlom Fabrikkveien 2, 2830Raufoss, Nórsko (ďalej len „Hydro Raufoss“); „Majetok Tønder“ spoločnosti Hydro Aluminium Automotive Tønder A/S so sídlom Bygmeservej 7, P.O.Box 10, 6270 Tønder, Dánsko (ďalej len „Hydro Tønder“) a „Majetok Suzhou“ spoločnosti Hydro Aluminium (Suzhou) Co. Ltd. so sídlom 236 Songbei Road, Suzhou Industrial Park, Suzhou 215024, JiangSu Province, Čína (ďalej len „Hydro Suzhou“).

Na základe vyššie uvedeného sa dňa 30.10.2009 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok“) v znení neskorších predpisov správne konanie vedené úradom pod číslom 0035/OK/2009, o čom úrad informoval spoločnosť Benteler prostredníctvom právneho zástupcu listom č. 4116/PMÚ SR/2009 zo dňa 09.11.2009. 

Vzhľadom na skutočnosť, že predmetné Oznámenie koncentrácie neobsahovalo všetky náležitosti podľa § 10 ods. 12 zákona a Vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad vyššie uvedeným listom vyzval podnikateľa Benteler prostredníctvom právneho zástupcu na jeho doplnenie a taktiež ho upozornil, že lehota na vydanie rozhodnutia podľa § 11 zákona nezačala plynúť. 

Ďalej úrad podnikateľa Benteler upozornil, na skutočnosť, že z podkladov a informácií predložených v Oznámení koncentrácie vyplýva, že účastníkmi koncentrácie nebudú spoločnosť Benteler a skupina HAST, ale spoločnosť Benteler a jednotlivé spoločnosti skupiny HAST a vyzval ho na doplnenie náležitostí podľa zákona a vyhlášky aj za tieto spoločnosti.
Na základe výzvy úradu na doplnenie Oznámenia koncentrácie bol podnikateľom Benteler úradu doručený list zaevidovaný pod č. 4227/2009 zo dňa 16.11.2009, list zaevidovaný pod č. 4401/2009 zo dňa 26.11.2009, list zaevidovaný pod č. 4436/2009 zo dňa 30.11.2009, list zaevidovaný pod č. 4511/2009 zo dňa 03.12.2009 a list zaevidovaný pod č. 4629/2009 zo dňa 11.12.2009.

Spoločnosť Hydro Aluminium Profiler AS so sídlom Fabrikkveien 2, Bygning 232, 2830 Raufoss, Nórsko (ďalej len „Hydro Profiler“) listom č. 4629/2009 zo dňa 11.12.2009 pristúpila k Oznámeniu koncentrácie.
Po doplnení Oznámenia koncentrácie podľa zákona a vyhlášky listom zaevidovaným pod č. 4629/2009 zo dňa 11.12.2009 sa stalo predmetné oznámenie úplné a dňa 14.12.2009 začala podľa § 11 zákona plynúť lehota 60 pracovných dní na vydanie rozhodnutia, o čom úrad informoval spoločnosti Benteler, Hydro Profiler listom           č. 4630/PMÚ SR/2009 zo dňa 14.12.2009.

Spoločnosti Benteler a Hydro Profiler zaplatili správny poplatok za oznámenie koncentrácie vo výške 3 319,39 eura a na účet úradu bol prevedený dňa 05.11.2009. Výška správneho poplatku za oznámenie koncentrácie je podľa zákona č. 145/1995 Z.z. o správnych poplatkoch v znení neskorších prepisov (ďalej len „zákon o správnych poplatkoch“) 3 319 eur a spoločnosti Benteler a Hydro Profiler zaplatili správny poplatok vo výške 3319,39 eur, preplatok je teda vo výške 0,39 eur. Vychádzajúc zo znenia § 10 ods. 7 zákona o správnych poplatkoch, podľa ktorého poplatok alebo preplatok poplatku sa nevráti, ak suma, ktorá sa má vrátiť, neprevyšuje 1,65 eura, úrad preplatok vo výške 0,39 eura podnikateľom Benteler a Hydro Profiler nevráti.

V súlade so zákonom č. 659/2007 Z.z. o zavedení meny euro v Slovenskej republike a o zmene a doplnení niektorých zákonov v znení neskorších predpisov sú všetky peňažné sumy v odôvodnení tohto rozhodnutia uvedené v eurách a súbežne sa na informatívne účely uvádzajú aj peňažné sumy v slovenských korunách a to podľa konverzného kurzu a ďalších pravidiel pre prechod na euro.

Z podkladov a informácií, ktoré boli úradu predložené v predmetnom správnom konaní vyplynuli nasledovné skutočnosti.

1. Podnikatelia

Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľ na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

Benteler
Spoločnosť Benteler je zapísaná v obchodnom registri Okresného súdu v Paderborne v Nemecku, pod číslom HRB 4153. Spoločnosť Benteler patrí do skupiny Benteler. Predmetom podnikania spoločnosti Benteler je podľa výpisu z obchodného registra vývoj, výroba a predaj hotových dielov, komponentov a systémov z kovu a materiálov každého druhu pre automobily; výroba a predaj príslušného náradia, ako aj držanie podielov, spravovanie majetku a vedenie  iných podnikov z oblasti automobilovej techniky. 
Medzi hlavné obchodné divízie skupiny Benteler patria:
-	automobilové diely
-	výroba oceľových rúr
-	distribúcia

Obchodný podiel spoločnosti Benteler patria materskej spoločnosti skupiny Benteler, spoločnosti Benteler AG. Akcie spoločnosti Benteler AG sú vo vlastníctve fyzických osôb. Spoločnosť Benteler vykonáva kontrolu vo viacerých spoločnostiach sídliacich v Nemecku a Číne. Na území Slovenskej republiky skupina Benteler kontroluje nasledujúce spoločnosti:

•	Benteler Distribution Slovakia s.r.o. so sídlom Jurajov Dvor 523, 925 28 Pusté Úľany, IČO: 36 460 451 (ďalej len „Benteler Slovakia“). Predmetom podnikania spoločnosti Benteler Slovakia je podľa výpisu z obchodného registra napr. skladovanie, predaj a dodávky hutného materiálu; úprava hutného materiálu a príslušenstva; kovoobrábanie, povrchová úprava kovov a iné.
•	Benteler Automotive SK s.r.o. so sídlom Palisády 29/A, 811 06 Bratislava, IČO: 44 799 951 (ďalej len „Benteler SK“). Predmetom podnikania spoločnosti Benteler SK je podľa výpisu z obchodného registra kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod) a výroba jednoduchých výrobkov z kovov. 

Na základe vyššie uvedeného úrad dospel k záveru, že spoločnosť Benteler je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento zákon sa na ňu podľa § 2 ods. 1 písm. a) zákona vzťahuje.

Hydro Profiler
Spoločnosť Hydro Profiler je spoločnosťou s ručením obmedzeným, založená a existujúca v súlade s právnym poriadkom Nórska. Predmetom podnikania spoločnosti Hydro Profiler je prevádzka troch závodov v Nórsku na extrúziu profilov z hliníkových prímesí, pre využitie v rôznych sektoroch, najmä v stavebnom priemysle. 
Spoločníkom v spoločnosti Hydro Profiler je spoločnosť Hydro Aluminium AS. 
Spoločnosť Hydro Profiler vykonáva spoločnú kontrolu spolu so spoločnosťou Hydro Raufoss v spoločnosti Profilanlegg.

Na základe vyššie uvedeného úrad dospel k záveru, že spoločnosť Hydro Profiler je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento zákon sa na ňu podľa § 2 ods. 1 písm. a) zákona vzťahuje.

Cieľové spoločnosti HAST – Hydro Automotive Structures
Predmetom transakcie je nadobudnutie spoločností skupiny Hydro (či už celých podnikov skupiny Hydro alebo častí jednotlivých podnikov), ktoré pôsobia hlavne v oblasti výroby automobilových dielov z extrúzií z hliníka. Pre účely tejto koncentrácie bude úrad spoločnosti Hydro Skultuna, Hydro Wackersdorf, Hydro Alunord, Hydro CZ, Hydro North America, Hydro Korea, Hydro Raufoss, Hydro Tønder a Hydro Suzhou nazývať pod jednotným názvom cieľové spoločnosti „HAST“ (Hydro Automotive Structures).

Hydro Skultuna
Spoločnosť Hydro Skultuna je zaregistrovaná v Švédskom obchodnom registri  pod registračným číslom 556019-6817. Spoločnosť Hydro Skultuna pôsobí v oblasti výroby automobilových dielov z hliníka. 
Spoločnosť Hydro Skultuna je kontrolovaná spoločnosťou Hydro Aluminium AS. Spoločnosť Hydro Skultuna nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro Skultuna je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento zákon sa na ňu podľa § 2 ods. 1 písm. a) zákona vzťahuje.

Hydro Wackersdorf
Spoločnosť Hydro Wackersdorf je spoločnosťou s ručením obmedzeným a je zapísaná v obchodnom registri súdu Ambergu pod registračným číslom HRB 2575. Predmetom podnikania spoločnosti Hydro Wackersdorf je podľa výpisu z obchodného registra vývoj, výroba a predaj dielov na báze hliníkových profilov a plastov, ako aj ich skladovanie pre priemyslové účely, najmä pre automobilový priemysel.
Spoločnosť Hydro Wackersdorf je kontrolovaná spoločnosťou Hydro Aluminium Deutschland GmbH. Spoločnosť Hydro Wackersdorf nevykonáva kontrolu nad žiadnymi inými  subjektami.

Na základe vyššie uvedeného úrad dospel k záveru, že spoločnosť Hydro Wackersdorf je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Hydro Alunord
Spoločnosť Hydro Alunord je zapísaná v registratúre obchodného súdu v Evreux. Predmetom podnikania spoločnosti Hydro Alunord je podľa výpisu z obchodného registra obchod, dovoz, vývoz, zastúpenie, nákup, zverenie hliníkových výrobkov do komisie, najmä výrobných profilov a spracovanie týchto výrobkov.
Spoločnosť Hydro Alunord je kontrolovaná spoločnosťou Hydro Aluminium France SA. Spoločnosť Hydro Aluminium nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro Alunord je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Hydro CZ
Spoločnosť Hydro CZ je spoločnosť s ručením obmedzeným, ktorá je zapísaná v obchodnom registri vedenom Mestským súdom v Prahe v oddieli C, vložka 143513. Predmetom podnikania spoločnosti Hydro CZ je výroba kovových konštrukcií a kovovýrobných výrobkov; povrchové úpravy a zváranie kovov a ďalších materiálov a iné. 
Spoločnosť Hydro CZ je kontrolovaná spoločnosťou Hydro Aluminium Beteiligunggesellshaft GmbH. Hydro CZ nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro CZ je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje. 

Hydro North America
Spoločnosť Hydro North America je akciovou spoločnosťou zapísanou v Michigane pod registračným číslom 383115020. Spoločnosť Hydro North America pôsobí v oblasti výroby automobilových dielov z hliníka.
Spoločnosť Hydro North America je kontrolovaná Norsk Hydro North Americas Inc. Spoločnosť Hydro North America nevykonáva kontrolu nad žiadnymi inými subjektami. 

Na základe vyššie uvedeného úrad dospel k záveru, že spoločnosť Hydro North America je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Hydro Korea
Spoločnosť Hydro Korea je zapísaná v obchodnom registri Soul pod registračným číslom 110111-3841677. Predmetom podnikania spoločnosti Hydro Korea je podľa výpisu z obchodného registra výroba a predaj komponentov pre automobilový priemysel; dovoz a vývoz komponentov pre automobilový priemysel; vykonávanie prieskumu a marketingových aktivít pre činnosť komponentov pre automobilový priemysel a iné.
Spoločnosť Hydro Korea je kontrolovaná spoločnosťou Hydro Aluminium Holdings Pte Ltd. Spoločnosť Hydro Korea nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro Korea je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje. 

Hydro Raufoss
Spoločnosť Hydro Raufoss je spoločnosťou s ručením obmedzeným, založená a existujúca v súlade s právnym poriadkom Nórska. Spoločnosť Hydro Raufoss pôsobí v oblasti výroby automobilových dielov z hliníka.
Spoločnosť Hydro Raufoss je kontrolovaná spoločnosťou Hydro Aluminium AS. Spoločnosť Hydro Raufoss vykonáva spoločnú kontrolu so spoločnosťou Hydro Profiler nad spoločnosťou Profilanlegg.

Na základe vyššie uvedeného úrad dospel k záveru, že spoločnosť Hydro Raufoss je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Hydro Tønder
Spoločnosť Hydro Tønder je založená a existujúca v súlade s právnym poriadkom Dánska. Predmetom podnikania spoločnosti Hydro Tønder je podľa výpisu z obchodného registra obchod a výroba a iné s uvedeným spojené činnosti.
Spoločnosť Hydro Tønder je kontrolovaná spoločnosťou Hydro Aluminium Automotive Tønder A/S. Spoločnosť Hydro Tønder nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro Tønder je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Hydro Suzhou
Spoločnosť Hydro Suzhou je spoločnosťou s ručením obmedzeným založená a existujúca v súlade s právnym poriadkom Číny. Predmetom podnikania spoločnosti Hydro Suzhou je podľa výpisu z obchodného registra výskum a vývoj, navrhovanie a výroba vysoko výkonných hliníkových výrobkov a materiálov, vrátane presných hliníkových trubiek, perforovaných trubiek, chladičov s vysokou účinnosťou a montážne sady pre nastaviteľné airbagy/sedadlá pre automobily; výrobky vlastnej výroby a poskytovanie príslušného po predajného servisu.
Spoločnosť Hydro Suzhou je kontrolovaná spoločnosťou Hydro Aluminium Suzhou Co. Ltd. Spoločnosť Hydro Suzhou nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Hydro Suzhou je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

Profilanlegg 
Spoločnosť Profiler je spoločnosťou s ručením obmedzeným, založená a existujúca v súlade s právnym poriadkom Nórska. Predmetom podnikania spoločnosti Profilanlegg je vlastnenie majetku a jeho správa.
Spoločnosť Profilanlegg je kontrolovaná spoločne spoločnosťami Hydro Profiler a Hydro Raufoss. Spoločnosť Profilanlegg nevykonáva kontrolu nad žiadnymi inými subjektami.

Na základe vyššie uvedeného úrad dospel k záveru, že spoločnosť Profilanlegg je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na ňu podľa § 2 ods. 1 písm. a) zákona vzťahuje.

2. Forma koncentrácie

Podľa § 9 ods. 1 zákona koncentrácia na účely tohto zákona je proces ekonomického spájania podnikateľov, ktorým je 
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Podľa § 9 ods. 3 zákona časť podniku podnikateľa podľa § 9 ods. 1 písm. b) zákona je na účely tohto zákona organizačná zložka podniku alebo aktíva, na ktorých základe možno dosahovať obrat.

Podľa § 9 ods. 4 zákona kontrola podľa § 9 ods. 1 písm. b) zákona je možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych práv alebo iných práv k podniku alebo k jeho časti
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa. 

Podľa informácií a podkladov predložených úradu v Oznámení koncentrácie a v jeho následných doplneniach vyplýva, že koncentrácia spočíva v získaní priamej výlučnej kontroly podnikateľom Benteler nad podnikom podnikateľa Hydro Skultuna, nad podnikom podnikateľa Hydro Wackersdorf, nad podnikom podnikateľa Hydro Alunord, nad podnikom podnikateľa Hydro CZ, nad podnikom podnikateľa Hydro North America, nad podnikom podnikateľa Hydro Korea, nad časťou podniku podnikateľa Hydro Raufoss, nad časťou podniku podnikateľa Hydro Tønder a nad časťou podniku podnikateľa Hydro Suzhou a v získaní spoločnej kontroly podnikateľmi Benteler a  Hydro Profiler nad podnikom podnikateľa Profilanlegg, na základe Zmluvy.

Z uvedeného vyplýva, že predmetom nadobudnutia sú cieľové spoločnosti HAST a podnikateľ Profilanlegg podnikateľmi Benteler a Hydro Profiler.

Na základe predmetnej Zmluvy nadobudne podnikateľ Benteler akcie/obchodné podiely a časť majetku HAST, ktoré zabezpečia podnikateľovi Benteler možnosť vykonávať rozhodujúci vplyv na zloženie, hlasovanie alebo rozhodovanie orgánov spoločností HAST. Z podkladov a informácií predložených úradu podnikateľmi Benteler a Hydro Profiler taktiež vyplýva, že nadobudnutím 26%-ného obchodného podielu spoločnosti Profilanlegg podnikateľom Benteler získa podnikateľ Benteler spolu s podnikateľom Hydro Profiler možnosť vykonávať rozhodujúci vplyv na zloženie, hlasovanie alebo rozhodovanie orgánov podnikateľa Profilanlegg. 

V prípade nadobudnutia kontroly podnikateľom Benteler nad časťou podnikov podnikateľov Hydro Raufoss, Hydro Tønder a Hydro Suzhou sú predmetom prevodu všetky hmotné majetkové položky, patenty, know-how, výkresy a iné vlastnené, zdieľané či licencované práva duševného vlastníctva a všetky zmluvy, dohody, licencie, prísľuby a záväzky predmetných spoločností.

V predmetnom prípade teda ide o koncentráciu podľa § 9 ods. 1 písm. b) zákona v spojení s § 9 ods. 4 zákona spočívajúcu v získaní priamej výlučnej kontroly podnikateľom Benteler nad podnikom podnikateľa Hydro Skultuna, nad podnikom podnikateľa Hydro Wackersdorf, nad podnikom podnikateľa Hydro Alunord, nad podnikom podnikateľa Hydro CZ, nad podnikom podnikateľa Hydro North America, nad podnikom podnikateľa Hydro Korea, nad časťou podniku podnikateľa Hydro Raufoss, nad časťou podniku podnikateľa Tønder, nad časťou podniku podnikateľa Suzhou a v získaní spoločnej kontroly podnikateľmi Benteler a Hydro Profiler nad podnikom podnikateľa Profilanlegg, na základe Zmluvy.

3. Účastníci konania a koncentrácie

Podľa § 25 ods. 3 zákona účastníkom konania v prípade koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

S ohľadom na vyššie uvedené úrad dospel k záveru, že účastníkom predmetného správneho konania je podnikateľ Benteler, ktorý získava kontrolu nad cieľovými spoločnosťami HAST a podnikateľ Hydro Profiler, ktorý spolu s podnikateľom Benteler získavajú spoločnú kontrolu nad podnikom podnikateľa Profilanlegg.

Ak koncentráciou podnikateľ získava výlučnú kontrolu nad podnikom iného podnikateľa, účastníkom koncentrácie na strane nadobúdateľa kontroly je podnikateľ, ktorý kontrolu koncentráciou získava a na strane nadobúdaného subjektu účastníkom koncentrácie je podnikateľ, nad ktorým sa kontrola získava. 

V prípadoch kedy koncentrácia má formu získania výlučnej kontroly nad časťou podniku podnikateľa, účastníkom koncentrácie na strane nadobúdateľa kontroly je podnikateľ, ktorý získava výlučnú kontrolu nad časťou podniku podnikateľa a na strane nadobúdaného subjektu účastníkom koncentrácie je podnikateľ, nad ktorého časťou sa kontrola získava, vzhľadom na to, že vo všeobecnosti časť podniku podnikateľa nemá právnu subjektivitu. 
V prípade zmeny spoločnej kontroly na spoločnú kontrolu na strane nadobúdateľov kontroly účastníkmi koncentrácie sú všetci podnikatelia, ktorí po koncentrácii budú vykonávať spoločnú kontrolu. Na strane nadobúdaného subjektu účastníkom koncentrácie bude podnikateľ, nad ktorým sa kontrola získava. 

Na základe vyššie uvedeného sú účastníkmi koncentrácie podnikatelia Benteler, Hydro Profiler, Hydro Skultuna, Hydro Wackersdorf, Hydro Alunord, Hydro CZ, Hydro North America, Hydro Korea, Hydro Raufoss, Hydro Tønder, Hydro Suzhou a Profilanlegg.

4. Koncentrácia podliehajúca kontrole úradu

Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur (1 385 796 000 Sk) a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur (421 764 000 Sk) za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur (572 394 000 Sk) za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur (1 385 796 000 Sk) za uzavreté účtovné obdobie predchádzajúce vzniku koncentrácie.

Podľa § 10 ods. 2 zákona celkový obrat účastníka koncentrácie je súčet obratov 
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo 
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločné práva uvedené v písmene b).

Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v rozsahu Vyhlášky Protimonopolného úradu Slovenskej republiky      č. 269/2004 Z.z., ktorou sa ustanovujú podrobnosti o výpočte obratu. 

Vzhľadom na skutočnosť, že úrad posudzoval koncentráciu podľa Zmluvy, ktorá bola podpísaná dňa 26.10.2009, podľa § 10 ods. 1 zákona úrad berie do úvahy obrat účastníkov koncentrácie dosiahnutý za účtovné obdobie predchádzajúce vzniku koncentrácie, t.j. za rok 2008.

Z podkladov a informácií predložených v Oznámení o koncentrácii vyplýva, že predmetná koncentrácia podlieha kontrole úradu podľa § 10 ods. 1 písm. b) zákona,  nakoľko celkový obrat dosiahnutý na území Slovenskej republiky za rok 2008 podnikateľom Benteler presiahol 19 000 000 eur a celosvetový celkový obrat podnikateľa Hydro Raufoss  za rok 2008 presiahol 46 000 000 eur.

5. Relevantné trhy

Pri vymedzení relevantných trhov z tovarového hľadiska úrad vychádzal z ustanovení § 3 ods. 3 až 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia na území Slovenskej republiky, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky.

Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

Ako už bolo uvedené vyššie hlavnými obchodnými divíziami skupiny Benteler sú:
-	automobilové komponenty – podnikateľ Benteler vyvíja a vyrába automobilové súčiastky, moduly a systémy týkajúce sa jazdy, riadenia, bezpečnosti a emisií. Medzi hlavné produkty patria: i) podvozkové systémy (ide o vývoj a výrobu rámov, ramien náprav a článkov a kompletné hotové nápravy a tlmiče určené na montáž v prednej a zadnej časti automobilu); ii) konštrukčná divízia (zahŕňa výrobu bezpečnostných prvkov, ako sú tlmiče nárazov, strešné rámy, A- a B- podpery, zosilnenie dverí a podpora palubnej dosky)  iii) systémy odsávania a diely motora (ide o vývoj a výrobu komponentov ako rúry, kryty katalytických konvertorov, kryty a trubice filtra dieselových častíc, ktoré kontrolujú a optimalizujú zvuk a teplotu a pritom znižujú emisie) a iv) inžinierske služby (ide o inžinierske, dizajnové a vývojové služby; v rámci inžinierskych služieb poskytuje podnikateľ Benteler služby siahajúce od integrácie systémov až po kritériá pre procesy výroby a montáže, strojárstvo a optické systémy)
-	výroba oceľových rúr – medzi hlavné skupiny produktov z oblasti oceľových rúr patria: i) automobilová skupina (ide o výrobu autombilových produktov zo zvarených a bezšvových oceľových rúr pre karosérie a nárazníky, podvozky, motory a aplikácie pre hnacie sily. Skupina Benteler vyrába najmä vysoko presné oceľové rúry určené na výrobu stabilizátorov, hriadeľov volantu, vačkových hriadeľov, air-bagov a systémov dieselových vstrekovacích čerpadiel.), ii) energetika (ide o výrobu bezšvových a zvarených rúr pre výskumné zariadenia surovej nafty a zemného plynu v chemickom a petrochemickom priemysle) a iii) priemysel (ide o výrobu súprav bezšvových a zvarených oceľových rúr na rôzne účely v stavebnom priemysle, pre ťažké zariadenia a spotrebný tovar a tiež pre celé spektrum strojárstva)
-	distribúcia – táto divízia je spracovateľom oceľových a nerezových oceľových rúr na rôzne účely. Zameriava sa na rôzne trhy so špecializáciou na strojárstvo, automobilový priemysel, oceľové a kovové konštrukcie, stavbu zariadení, a tiež na nábytkový priemysel a priemysel vyrábajúci produkty na voľný čas. 

Cieľové spoločnosti HAST pôsobia v oblasti vývoja, výroby a predaja automobilových komponentov, pozostávajúce najmä z pretláčaných hliníkových profilov. Väčšina týchto pretláčaných výrobkov je vyrábaná pre komponenty pre automobilové karosérie, vrátane systémov riadenia nárazov a iných častí karosérie a tiež systémov ochrany pred prevrátením a plniacich rúr palivovej nádrže. Výrobky sa vyrábajú procesom pretláčania, ktorý zahŕňa použitie surového materiálu vo forme hliníkových biletov. Bilety sa stláčajú alebo preťahujú cez lis v tvare požadovaného priečneho rezu, aby získali pretláčaný profil. 

Komponenty pre karosérie, ktoré vyrábajú cieľové spoločnosti HAST zahŕňajú systémy riadenia nárazov, strešné rámy, bočné rámy, hriadele, časti nosníka motora, časti rámov karosérie, rámy čelného skla (len v obmedzenom počte pre Corvette, GM v Spojených štátoch amerických), držiaky chladiča a vývodky. V prípade všetkých týchto dielov karosérie cieľových spoločností HAST doručí zákazníkovi diely z pretláčaného hliníka, zhotovené podľa jeho požiadaviek. Z funkčného hľadiska sú tieto diely odlišné, ale fakticky sú perfektne zameniteľné, nakoľko cieľové spoločnosti HAST sú schopné vyrobiť vo svojich závodoch rôzne diely. 

Vzhľadom na skutočnosť, že predmetom podnikania podnikateľa Hydro Profiler je prevádzka závodov a nepôsobí v oblasti podnikania ako podnikatelia Benteler a cieľové spoločnosti HAST, úrad sa ďalej nebude zaoberať podnikateľom Hydro Profiler.
 
Ako už bolo uvedené vyššie podnikateľ Profilanlegg je činný v oblasti vlastníctva a následného prenajímania stavieb. Nakoľko jeho aktivity nesúvisia s činnosťami, ktoré vykonávajú podnikateľ Benteler a cieľové spoločnosti HAST, úrad sa ďalej nebude zaoberať podnikateľom Profilanlegg.

Z vyššie uvedených informácií vyplýva, že aktivity podnikateľa Benteler a cieľových spoločností HAST sa prekrývajú na trhu komponentov pre karosérie.

Podnikateľ Benteler a cieľové spoločnosti HAST sa na celosvetovej úrovni venujú výrobe a dodávaniu komponentov pre karosérie. Vyrábajú a dodávajú najmä systémy riadenia nárazov a ďalšie komponenty karosérie ako strešné rámy, bočné rámy, tyče, diely nosníkov motora a podpery. Komponenty pre karosérie sú výrobky, ktoré zvyšujú aktívnu a pasívnu bezpečnosť vozidla prostredníctvom zlepšenia nárazových vlastností. 

Z funkčného hľadiska je každý komponent karosérie odlišný a nenahraditeľný, avšak výrobcovia zvyčajne ponúkajú široký rozsah komponentov karosérií  a nie je pre nich veľký rozdiel vo výrobe jednotlivých alternatív. Výrobcovia vlastnia požadovanú technológiu, know-ho, prístroje a zariadenia potrebné pre výrobu rôznych komponentov pre karosérie. 

Podnikateľ Benteler vyrába komponenty pre karosérie z ocele, z hliníka vyrába len v prípade systému riadenia nárazov pre PSA vo Francúzsku. Cieľové spoločnosti HAST vyrábajú komponenty pre karosérie výhradne z hliníka. Z funkčného hľadiska sú hliníkové a oceľové produkty zameniteľné (výrobcovia komponentov napr. pre Audi alebo BMW používajú hliníkove komponenty, nakoľko hliník je ľahší, ale na druhej strane drahší a výrobcovia strednej triedy ako je napr. VW zvyknú používať skôr oceľové diely, ktoré sú ťažšie, ale aj lacnejšie). 

Podnikateľ Benteler pôsobí na území Slovenskej republiky len v minimálnej miere, a to prostredníctvom predaja určitých komponentov pre karosérie ako sú nosiče palubnej dosky a výstuže D-stĺpika. Podnikateľ Benteler nepôsobí na území Slovenskej republiky v oblasti výroby alebo predaja systémov riadenia nárazov.

Cieľové spoločnosti HAST v súčasnosti dodávajú na územie Slovenskej republiky jediný komponent pre karosérie, a to systém riadenia nárazov. 

S ohľadom na skutočnosť, že jednotlivé komponenty pre karosérie sú odlišné a z funkčného hľadiska ich nie je možné zameniť úrad dospel k záveru, že aktivity podnikateľa Benteler a cieľových spoločností HAST sa na území Slovenskej republiky neprekrývajú, nakoľko podnikateľ Benteler dodáva na územie Slovenskej republiky komponenty ako sú nosiče palubnej dosky a výstuže D-stĺpika a cieľové spoločnosti HAST dodávajú na trh Slovenskej republiky len komponent systému riadenia nárazov, a preto sa úrad nezaoberal otázkou presného zadefinovania tovarového a priestorového relevantného trhu. 

6. Dopad na hospodársku súťaž

Podľa § 12 ods. zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade s § 12 ods. 1 alebo 2 zákona. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia. Podľa ustanovenia § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom môžu byť významné prekážky efektívnej súťaže na relevantnom trhu alebo podľa ustanovenia § 12 ods. 7  zákona koordinácia súťažného správania je v rozpore s ustanovením § 4 ods. 1 zákona.

Vzhľadom na skutočnosť, že v aktivitách podnikateľov Benteler, Hydro Profiler a podnikateľov Hydro Skultuna, Hydro Wackersdorf, Hydro Alunord, Hydro CZ, Hydro North America, Hydro Korea, Hydro Raufoss, Hydro Tønder, Hydro Suzhou a Profilanlegg nedochádza k prekrývaniu ani na horizontálnej a ani na vertikálnej úrovni, úrad dospel k záveru, že uskutočnením predmetnej koncentrácie podnikateľmi Benteler, Hydro Profiler, Hydro Skultuna, Hydro Wackersdorf, Hydro Alunord, Hydro CZ, Hydro North America, Hydro Korea, Hydro Raufoss, Hydro Tønder, Hydro Suzhou a Prifilanlegg sa nevytvára a ani neposilňuje dominantné postavenie podnikateľa Benteler a Hydro Profiler, ktorého dôsledkom sú významné prekážky efektívnej hospodárskej súťaže na akomkoľvek relevantnom trhu na území Slovenskej republiky. 

Podľa § 12 ods. 8 zákona sa toto rozhodnutie vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie.

Podľa § 33 zákona úrad listom č. 4635/PMÚ SR/2009 zo dňa 14.12.2009 vyzval účastníkov správneho konania, t.j. podnikateľa Benteler a Hydro Profiler pred vydaním rozhodnutia v predmetnej veci, aby sa ústne alebo písomne vyjadrili k jeho podkladom a k spôsobu ich zistenia, prípadne aby navrhli jeho doplnenie.

Účastníci predmetného správneho konania sa prostredníctvom svojho právneho zástupcu v liste zaevidovanom úradom pod č. 4640/2009 zo dňa 14.12.2009 vyjadrili, že nemajú žiadne pripomienky a ani nepredkladajú ďalšie návrhy na vykonanie dôkazov v predmetnej veci. Podnikatelia Benteler a Hydro Profiler prostredníctvom právneho zástupcu v predmetnom liste označili vo výzve úradu nepresnosti v písaní, ktoré úrad následne zapracoval do predmetného rozhodnutia.

Na základe vyššie uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.                Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

						

							      	Ing. Dušan Valo
					                  	 riaditeľ odboru koncentrácií
Rozhodnutie sa doručuje:

JUDr. Ľuboš Frolkovič
advokát
Laurinská 3
811 01 Bratislava